Lolland-Falsters Stifts-Tidende, 1847-05-01
Det tør vel nu ansees som almindelig erkjendt, at det er aldeles uforsvarligt ikke at forsikkre sine Eiendomme, mod Jldsvaade, hvor saadan Sikkerhed kan erholdes for en nogenlunde rimelig Præmie. Der kan altsaa paa ingen Maade være Spørgsmaal om man skal assurere eller ikke, men kun om man skal henvende sig til de Anstalter eller Compagnier, som forsikkre mod en bestemt aarlig Præmie, eller indtræde i et Selskab, hvor ethver Medlem bærer det mulige Tab i Forhold til den Sum, hvorfor han selv har assureret. At dette sidste i Reglen og i Gjennemsnit vil være det billigste og Fordeelagtigste, følger allerede af, at alle Assurance-Compagnier naturligviis ere beregnede paa at give Fordeel og virkelig i Almindelighed give en meget anseelig Fordeel, hvorved hidtil store Summer aarlig ere trukne ud af Landet, forsaavidt man har tegnet Assurance ved udenlandske Anstalter. Atdenne Erkjendelse i de sidste Aar er bleven meere og meere almindelig, viser tilfulde den store Tilvæxt, som de forskjellige Selskaber til gjensidig Sikkring have havt, navnlig blandt Bondestanden, og Erfaringen har hidtil bekræftet, at Medlemmerne af alle disse Selskaber uden Undtagelse have havt langt mindre at udrede, end de havde maattet svare i Præmie, dersom de havde henvendt sig til det kongelige octroierede almindelige Brandassurance-Compagni for Varer og Effecter, eller nogen lignende Anstalt, Den betydningsfuldeste Grund til at ønske vort Selskab Fremgang er vistnok den af "d. t." fremhævede Betragtning: "at det er det første Tilknytningspunct af Kjøbstædernes intelligente og moralske Kraft, hvor Kræfterne prøve og arbeide mod hinanden, saalænge indtil de smelte sammen, og det er at haabe, at dette Selskab baade i sig selv vil bidrage kraftigt til at styrke et sundt Samfundsliv mellem Stiftets Kjøbstæder og at det vil giv Anledning til andre Foranstaltninger i lignende Aand, hvorved Samvirken og Overeensstemmelse i de communale Bestræbelser kan fremmes. Men det offentlige Liv er hos os endnu i sin første Begyndelse, vi maae ikke gjøre altfor store Fordringer til vore Medborgeres Almeenaand eller vente, at ret Mange skulde findes villige til at slutte sig til vort Selskab, naar dette var forbundet med Opoffrelser eller sandsynligt Tab. Jeg maa derfor beklage, at jeg for Øieblikket ikke er i Besiddelse af de fornødne Oplysninger til at give en Sammenstilling af de Bidrag i Anledning af Brandskader, som hidtil have maattet udredes af de 3 private Assuranceselskaber for Landboerne her i Stiftet saavelsom af Geistlighedens og de i andre Stifter bestaaende lignende Selskaber, hvorved Fordelen ved at indtræde i et saadant Selskab ret vilde falde i Øinene. Jeg har selv, indtil vort Selskab blev oprettet, aarlig maattet betale til det ovennævnte almindelige Assurance-Compagni 4 Mk. 8 s. af hvert 100 Rbd., hvorfor jeg havde forsikkret, foruden 4 eller 6 Mk. i Policepenge for hver enkelt tegnet Assurance, og skjøndt det saaledes ofte har kostet mig henved 100 Rbd. aarlig at sikkre mit Gods mod Tab, har jeg dog ikke sjelden havt den Ængstelse, at en Police har været udløben, førend jeg har erindret eller havt Leilighed til at faae den fornyet. Mod denne Fare er jeg nu aldeles betrygget, og vort Selskab skaffer mig saaledes for en langt billigere Priis en betydelig større Sikkerhed. Da nu Fordelen er det kraftigste Motiv for de fleste Mennesker, var det ønskeligt, om de private Assuranceselskabers Bestyrelser aarlig vilde bekjendtgjøre, hvad ethvert Medlem havde maattet udrede af hvert 100 Rbd. i Anledning af indtrufne Brandskaber ikke alene i det forløbne Aar, men ogsaa i alle de foregaaende siden Selskabets Oprettelse. Man tor vel ikke nægte Muligheden af, at en betydelig Jldebrand i en af Stiftets Kjøbstæder kunde forvolde Jnteressenterne en meget følelig Udgivt, men Mulighed er endnu ikke Sandsynlighed, og skulde et saadant Tilfælde - hvad Gud forbyde! – indtræffe, da vilde dette Tab sikkert fuldkommen opveies ved Det, som Medlemmerne deels allerede havde sparet, deels kunde gjøre Regning paa at spare i de følgende Aar netop ved at være Medlemmer af Selskabet, og desuden ville vi ved at danne en saadan Forening vænnes til gjensidig at betragte hinanden som Deele af et samlet Heelt, som Medlemmer af een Familie, der i Forening maae bære ethvert Tab, som en fælles Ulykke, der ligesaa godt kunde ramme den Ene som den Anden, og netop derfor bliver mindre følelig og smertelig for hver Enkelt. Men hertil kommer endnu, at Sandsynligheden saavel af Jldebrandstilfælde i Almindelighed som af særdeles stort Tab ved en vidt udstrakt Jldløs i høi Grad formindskes ved Tilværelsen, af et saadant Selskab, og denne Selskabets vigtigste og herligste Virkning vil stedse fremtræde meere tydeligt, jo mere det udvides og befæstes indenfor den Kreds, for hvilken det er bestemt. Her komme vi nu fra en anden Side til med "A. t. at betragte Selskabets Forhold til det vaagnende Samfundsliv i Kjøbstæderne.